Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 155

d) Szakmai törzsanyag A tájökológia, természeti erőforrások és rendszerek (globális környezeti problémák, vízkészlet-gazdálkodás, globális, regionális és magyarországi talaj- és biogeográfia, természet- és tájvédelem), az agrártermelés és környezet (gyepgazdálkodás, erdőgazdálkodás, vadbiológia, vadgazdálkodás, halgazdálkodás, mezőgazdálkodási stratégiák, növénytermesztés és környezet, állattenyésztés és környezet, környezetterhelési vizsgálatok), a környezettervezés és -alakítás (térinformatika, területi tervezés, az épített környezet tervezése, melioráció, rekultiváció, környezettechnika, biztonságtechnika), valamint a matematikai statisztika és adatfeldolgozás módszerei (amelyek a környezeti adatok, információk elemzését, számítógépes feldolgozását teszik lehetővé) a tanórákban kifejezett képzési időnek mintegy 25%-át alkotják, illetve az ennek megfelelő teljesítmény legalább 60 kredit.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes